Наҙлы Эджевит

Фатма Наҙлы Эджевит (4 ғинуар 1900 йыл — 14 август 1985 йыл; Төркиә) — педагог һәм рәссам-реалист. Төркиә премьер-министры Бюлент Эджевиттың әсәһе.

 Йәшлеге 
Фатма Наҙлы 1900 йылдың 4 ғинуарында шул саҡта Ғосман империяһының баш ҡалаһы  Истанбулда тыуғанNazlı Ecevit Doğum Tarihi . Атаһы яғынан ата-бабалары  хәрби булған, атаһы — Әмин Саргут  полковник, ә әсәһе яғынан олатаһы  Кират Паша — Ғосман солтаны ярҙамсыһыNazlı Ecevit.

1915 йылда ҡыҙҙар өсөн Шапа педагогия мәктәбен  тамамлағандан һуң,  беренсе төрөк рәссам ҡатын-ҡыҙы Миһри Мүшфик Ханым кәңәше буйынса  һынлы сәнғәт   менән шөғөлләнергә ҡарар итә. 

1915—1922 йылдарҙа ҡыҙҙар өсөн Нәфис сәнғәт мәктәбендә уҡыйTürk Kadınının İlk Sanat Okulu: İnas Sanayi-i Nefise Mektebi Сәнғәт мәктәбе өсөн сығарылыш имтихандары төрөк бойондороҡһоҙлоғо һуғышы арҡаһында ғәмәлдән сығарылғанға күрә, ул уҡытыусы сертификатын алаNazlı Ecevit Kimdir, Hayatı, Eserleri, Hakkında Bilgi.

Наҙлы  ҡыҙҙар өсөн Бешикташ урта мәктәбендә рәсем уҡытыусыһы булып эшләй башлай. Артабан ата-әсәһенә эйәреп, Кастамон һәм Кесе Азияға китә һәм  25 йылға рәссам  карьераһын туҡтата. Тәүҙә ул Кастамонда, шунан — Болуҙа һәм Измитта уҡыта.

1924 йылда кейәүгә сыға һәм Анкараға күсенә. Бер йылдан  Бюлент исемле ул таба, ул артабан  сәйәси партияның лидеры була, һуңынан тағы дүрт тапҡыр Төркиәнең премьер-министры була. Эджевит уҡытыусыларҙың музыка мәктәбендә рәсем уҡытыусыһы булып эшләй, артабан был мәктәп Хасеттепе Университетының  Анкара дәүләт консерваторияһы булып китә. Бынан тыш, ул Истанбулда юғары мәктәптә уҡыта. Уҡытыусы карьераһы 19 йыл дауам итә.

 Ижади эшмәкәрлеге 
Эджевит һынлы сәнғәткә 1947 йылда ҡайта. Студент йылдарында уҡ үҙ эштәрен Галатаһарайҙа күргәҙмәгә ҡуя һәм 1947 йылдан һуң  тағы ла күргәҙмәләргә ҡуя башлай. Шулай уҡ уның шәхси күргәҙмәләрен дә үткәрә.

Уның эштәре реализм һәм импрессионизм стилдәренең симбиозынан ғибәрәт: Наҙлы «Нәфис сәнғәттәр берләшмәһе» йоғонтоһон кисерә, шулай уҡ күпмелер ваҡыт уның рәйесе булып тора. Уның стиле 1930 йылдарҙағы төрөк рәссамдарының стилен хәтерләтә. Уның художество зауығы иҫ киткес була. 1947 йылдан һуң башлыса ул пейзаж картиналарында импрессионизм стиленең йомшаҡ һәм матур хистәрен донъяга объектив реалистик ҡараштар менән  берләштереп, пейзаждар һәм натюрморттар яҙа.

Уның импрессионизмы Төркиәнең хәрби рәссамдары традицияларына  нигеҙләнгән. 1948 йылдан 1975 йылға тиклем Эджевит үҙ эштәрен сәнғәттәрҙең һәм скульптураларҙың Дәүләт күргәҙмәһенә ҡуя. Ул май, акварель, күмер һәм аҡбур менән эшләй. 1975 йылда, 75 йәшендә, Истанбул археология музейы дирекцияһының миҙалына лайыҡ була.

 Билдәле әҫәрҙәре 
2000 йылдың апрелендә Истанбулда үткән аукционда Наҙлы Эджевиттың  «Бебек» картинаһы коллекционерға шул саҡтағы аҡса менән 12 миллиард төрөк лираһына һатыла.

2003 йылда шул ваҡытта Төркиәнең премьер-министры Рәжәп Тайип Эрдоған, премьер вазифаһын башҡарып һәм интерьерын яңыртып, уның  «Саладжак» эшен резиденцияһы холлына элергә һорай

 Вафаты 
1985 йылдың июнендә сәләмәтлеге менән проблемалары арҡаһында Эджевитты Истанбулда дауаханаға һалаларNazlı Ecevit’in tablosuna 12 milyar. Һуңынан уның улы Бюлент Эджевит йәшәгән Анкараға күсерәләр. 1985 йылдың 14 авгусында Хаджеттепе Университетының дауаханаһында  85 йәшендә вафат була.  Анкараның Джебеджи Асри  зыяратында ерләнгәнEcevit’in annesi Nazlı Ecevit’in tablosu Başbakanlık makamına asıldı Nazlı Ecevit’in iki tablosuna 19.5 milyar

 Иҫкәрмәләр 

 Һылтанмалар 

 Эджевит төркиә республикаһы мәҙәниәт назл порталы
 Ҡайһы бер эштәрҙе һатып аукцион
Категория:Анкарала вафат булғандар
Категория:1985 йылда вафат булғандар
Категория:14 августа вафат булғандар
Категория:Истанбулда тыуғандар
Категория:1900 йылда тыуғандар
Категория:4 ғинуарҙа тыуғандар